Românii nu mai merg în Ungaria. Numărul de turişti a scăzut cu 70%.
Numărul turiştilor români sosiţi în Ungaria în primele trei luni ale acestui an a fost cu 70% mai mic faţă de aceeaşi perioadă a anului trecut, conform datelor Institutului Naţional de Statistică din Ungaria.
Astfel, în primul trimestru al acestui an, în Ungaria au ajuns circa 85.000 de români în re gistraţi în unităţile de cazare, faţă de 282.000 de români în primele luni ale anului trecut.Totodată, în datele de la Statistica din Ungaria mai există o raportare a numărului de români care intră în Ungaria, ceea ce arată de fapt numărul celor care tranzitează ţara vecină pentru a ajunge în vestul Europei. Mulţi români lucrează în străinătate şi mulţi dintre aceştia trec prin Ungaria pentru a ajunge în Germania, Franţa sau chiar Austria.În această privinţă, românii sunt pe primul loc la vizitele făcute în Ungaria, astfel că anul trecut 7,6 milioane de intrări au fost înregistrate la graniţele Ungariei, conform datelor Institutului Naţional de Statistică din Ungaria.